God is above and beyond all religions. આપણે તેમને મળવા જવાનું નથી, તેઓ જ આપણને આવી મળશે. પોતાના એકેએક ભક્તને સીધેસીધા અને જુદાજુદા (directly and separately) મળવા તેઓ શક્તિશાળી છે, કોઈ મધ્યસ્થી વિના તેઓ સૌને મળી શકે છે. આપણે તો ખુલ્લું ભક્તિમય હૃદય અને મન રાખીએ એટલે બસ. શ્રીકૃષ્ણ, બુદ્ધ, જીસસ, મહંમદ વગેરે અત્યંત મહાન પુરુષો હતા પરંતુ સ્વયં પરમેશ્વર, કે તેના એક માત્ર પુત્ર કે સંદેશવાહક નહોતા. પરમેશ્વર તો વારંવાર તેમના પુત્રો (કે પુત્રીઓ) અને સંદેશવાહકો મોકલ્યા જ કરે છે કારણ કે આપણે માનવીઓ સુધરતા જ નથી. વ્યક્તિઓ ગમે તેટલી મહાન હોય તો પણ તેમના પર શ્રદ્ધા રાખવાને બદલે ઈશ્વરીય સદ્ગુણો જેવા કે સત્ય, ન્યાય, પ્રેમ, દયા ઈત્યાદિ પર શ્રદ્ધા રાખવી જોઈએ.